Die gelykheidshof in Kaapstad het Woensdag beslis wetgewing hoef nie in al 11 amptelike landstale gepubliseer te word nie.
Die hof het egter nie met Lourens saamgestem nie. “Daar is geen grondwetlike of statutêre verpligting op enige van die respondente om alle nasionale wetgewing in al die amptelike tale te publiseer of te vertaal nie,” het regter Bennie Griesel in sy uitspraak gesê.
Griesel het gesê die omvang van die diskriminasie was billik soos beoog deur die Wet op Gelykheid. “…die saak kan nie op emosie beslis word nie, maak nie saak hoe diep dit gewortel is nie,” het hy gesê.
Die saak is voorberei om deur al die howe tot selfs in die VN se Menseregtekommissie geneem te word, sou daar nie aanvanklik sukses behaal word nie.